एडिडास समूह की स्थिति प्रतिद्वंद्वी कंपनियों के उलट है। जर्मनी का एक अन्य स्पोट्र्सवियर ब्रांड प्यूमा 2016-17 में घाटे में ही बनी रही जबकि अमेरिका की कंपनी नाइकी 2014-15 और 2016-17 के बीच मुनाफा कमाने में नाकाम रही। इस दौरान एडिडास इंडिया का परिचालन राजस्व 10.79 अरब रुपए से बढ़कर 10.97 अरब रुपए हो गया। इस बार ब्रिटेन के ब्रांड रीबॉक का राजस्व 6.5 फीसदी घटकर 3.88 अरब रुपए रह गया जो एक साल पहले 4.15 अरब रुपए था। एडिडास ने 2005 में रीबॉक का अधिग्रहण किया था। एडिडास पहला बहुराष्ट्रीय स्पोट्र्सवियर ब्रांड है जिसका राजस्व 2016-17 में 10 अरब रुपए को पार कर गया। स्थानीय उपभोक्ता कीमतों के प्रति संवेदनशील हैं और यही वजह है कि सभी प्रमुख बहुराष्ट्रीय स्पोट्र्सवियर कंपनियों को अपना मार्जिन सुधारने के लिए संघर्ष करना पड़ रहा है।